24. Strollad an hounghoutzed wenn      Arru a rejom da Narabàntchi devead e-pad noz an trede deiz. Pa oam e  tostaad e weljom lod marhegerion hag a zaas e redeg devad ar manati en-  dro dioustu goude boud or gwelet. E-pad eun amzer on-eus klasket ar  hamp rusad heb kavoud anehañ. Ar  Vongoled a on ambrougas dar manati e-  pleh ar Choutouktou a ma zegemeras dioustu. En e yourtenn e oa azeet  ive Choultoun Beyli. Eñ a astennas din eun hatyk hag a lavaras din :  - An Doue eñ e unan e-neus ho kaset amañ, devadom, en amzeriou-mañ  ken diêz.    Domojiroff e-noa harzet an daou benn-renour deuz Kambr ar henwerz, hag  e-noa hourdrouzet ober fuzuilla ar prins Choultoun. Domojiroff na Hun  Boldon o-doa eur paper ofisiel evid pez a reent. Choultoun Beyli en em  aoze evid stourma eneb deho.    Goulennet m-eus dohtoñ e teufe genein da Zomojiroff. En teñvelded am-  eus gwelet peùar yourtenn vraz ha daou gedour mongol armet gand  fuzuillou rusad. Deuet om e-barz teltenn an « Noyon » rusad, hag om-  eus gwelet eun arvest iskiz. E kreiz ar yourtenn e oa an tan. Menn ema  dre gustum an aoter, e oa eur gador vraz hag ar horonal Domojiroff a  chouke àrnehi, treud e oa, ha gri e vleo. Nemed e zidan-dillad e-noa  àr e grohenn hag  e loerou. Meo-dall e oa hag a lavare fentusellou. Àr-  dro dan tan e oa astennet daouzeg den yaouank. Ma hansort ofisour a  lavaras da Zomojiroff pez a oa choarveet da Ouliasoutai, hag e-pad ar  gaoz, am-eus goulennet da Zomojiroff e-pleh e oa kamp e strollad. Eñ a  choarzas hag a respontas din e hober eur sinn gand e zourn : « Chetu  ma deo, ma strollad ». Lavaret m-eus dehoñ penoz gand e urzou am-oa  krèdet e-noa strolladou pouezuz. Da heul m-eus lavaret dehoñ en em  aoze al letanant-koronal Michailoff da stourma eneb dar strolladou  volchevik hag a dostae dOuliasoutai.  Penoz ? eme ean gand an naon àr e zremm, ar re ru ?    Tremenet on-eus an noz en er yourtenn, ha pa doun bet gouest da voned  em gwele, an ofiser a lavaras dousig din :  Dalhet eur revolver en ho kichenn.    Choarzet m-eus e lavared :  Med ni zo e-mesk eur strollad a dud wenn, neuze ez om e surante !  Hum ! e reas an ofiser e cherra eul lagad.    An eil deiz m-eus kouviet Domojiroff da vourmen ganin àr ar  gompezenn, hag am-eus komzet leal dehoñ : eñ ha Hun Boldon o-doa  degemeret doh ar baron Ungern urz en em laka didan urzou ar jeneral  Bakitch, mez en e leh, ind o-doa deraouet laereh er stalou sinad a-hed  an hent, hag eñ e-noa soñjet breman da zond da voud eun alouber braz.  Kavet e-noa àr e hent lod ofiserion o-doa dezertet ar horonal  Kazagràndi hag a ree e strollad bremañ. Gallet m-eus hel laka da aoza  an traou mad gand Choultoun Beyli, ha ne zrailla ked an emgleo. Pa m-  eus deuet em zeltenn en-dro am-eus kavet eur Mongol ihuel-tre, gand  eun drem spontuz, gwisket gand eur seizenn hlaz : eun den da Hun  Boldon e oa. Komz a reas ruseg din evid lared e ma gorte Hun Boldon.  Chom a ree ar prins e-kichenn, en eur yourtenn hlaz kaer-tre. Evel ma  ouien mad ar boazou mongol, am-eus lamet àr ma dibr, hag am-eus greet  àr ma jao an deg paz etre ma zeltenn hag e nor. Hun  Boldon a ma  degemeras yenn ha lorh :  - Petra zo ? e houlennas dar jubennour e ma ziskoa gand e viz.    Komprenet m-eus penoz e venne ma hounnara hag am-eus respontet  eveltoñ : diskoet m-eus anehañ dar jubennour hag am-eus goulennet àr  eun ton displijuz-tre :  Piou eo heman ? Prins braz ha brezelour, pe vugul ha lon gouez ?    Boldon a gollas dioustu e nervennou, e vouez a grennas, hag a ma  hourdrouzas e lared ne laoskfe den erbed lakaad e fri e en aferiou  dehañ. Stoa a reas gand e zourn cherret àr an daol, da heul e saùas  hag e tennas e revolver. Mez am-oa beajet gand ar valeerion-bro hag ou  anaouen, ar brinsed, ar lamaed, ken ar vugulien hag al laerion. Tapet  m-eus ma hrabachenn hag am-eus stoet an daol gand oll ma nerh e lared  dar jubennour :  Laret dohtoñ e-neus an inour komz ged eun estranjour a neo ket mongol  na rusad, med keodedad ag eur stad braz ha frank. Laret eùé dohtoñ eo  red dehoñ da getañ boud  eun den, ha da houde e hello doned em zeltenn  eid eur weladenn, hag e hellim kaoz.  **  Notenn :  Ar skrivagnour, pa voe ganet a oa Rusad pand ar stad polonad a oa eit  da goll. Keodedad polonad e voe pa zaas e vroad en-dro dar vuhe e  1918.  Daoust da voud polonad e oa chomet rusad e-pad eun amzer hag a voe  zokén ministr e goarnamant Koltchak goude 1918.  Dan tu politikel arall, ar Polonad Dzerjinski a renne àr an Tcheka.  **  Bet m-eus em droet hag  oun eet kuit.  Deg munutenn da heul e teue Hun Boldon a-barz ma yourtenn hag en em  zigare.  Komzet m-eus gantañ hag e-neus asantet kaoz gand Choultoun Beyli ha  leuskel da voud mez ar bobl vongol gand e « daoliou-kaer ».    Er mem abardei e oa aozet an oll draou. Hun Boldon a gasas e Vongoled  kuit hag a zaas e Kobdo en-dro, pa yee Domojiroff gand e strollad da  Jasaktou Chan evid mobiliza ar Vongoled du-ze. Gand akord Choultoun  Beyli, eñ a skrivas da Wang  Tsao-tsoun evid goulenna dohtoñ e tizarmfe  e ward, rag an oll strolladou sinad o-doa degemeret ar mem urz. Med ar  liher a aruas pa noa Wang prenet kanvaled e leh dar roñsed laeret,  hag e oa eet kuit devad an harzou. Dewezatoh ar letanant-koronal  Michailoff a gasas eur bagad deuz hanter-hant den, rennet gand al  letanant Strigin, evid kavoud soudarded Wang en-dro ha degemer o  armou.          .